《大黑天神法》CBETA 電子版
版本記錄: 1.2
完成日期: 2002/11/04
發行單位: 中華電子佛典協會 (CBETA) cbeta@ccbs.ntu.edu.tw
資料底本: 大正新脩大正藏經 Vol. 21, No. 1287

No. 1287
大黑天神法
嘉祥寺神愷記大黑天神者。大自在天變身也。五天竺並吾朝諸伽藍等皆所安置也。有人云。大黑天神者。堅牢地天化身也。伽藍安之。每日所炊飯上分供養此天。誓夢中語詞之中曰。若吾安置伽藍。日日敬供者。吾寺中令住眾多僧。每日必養千人之眾。乃至人宅亦爾也。若人三年專心供吾者。吾必此來。供人授與世間富貴乃至官位爵祿。應惟悉與焉。吾體作五尺。若三尺若二尺五寸亦得通免之。膚色悉作黑色。頭令冠烏帽子悉黑色也。令著袴驅褰不垂。令著狩衣。裙短袖細。右手作拳令收右腰。左手令持大袋。從背令懸肩上其袋之色為鼠毛色。其垂下裎餘臀上。如是作畢。居大眾食屋禮供者。堂屋房舍必自然之榮。聚集涌出。又若人常持念吾呪。四季大備餚饍酒羹飯食乃至百味。以五更時不知眾多人供吾者。決定與富。其呪曰
唵密止密止舍婆隷多羅羯帝娑婆訶
印者。二手內縛舒二地二水。來去是也。供養印者用常途法。禮供人者。必於此神成父母之想。於三寶成外護。於眾人成父母故也。余久聞天竺土風並吾當朝土風。
諸寺安此天莫非豐饒。因之為斷後輩之疑。以野客夢事引尋貽之焉
大黑天神法 師云。此最祕密也。不入室弟子不可傳受。千金莫傳努力讚(天讚)種子ꗥ大黑天神者。貽藏界梵號云摩訶迦羅天。亦云大黑天神。用普印。三摩耶形劍。
青色三面六臂。前左右手橫執劍左次手執人頭(取髻提也)右次手執羊牝。次左右象皮張背後。以髑髏為瓔珞也。故本云黑淺色也。仁王經良賁疏云。言塜間者所住處也。言摩訶者。此翻云大。言迦羅者。此云黑天也。上句梵語。下句唐言。大黑天神鬪戰神也。若禮彼神。增其威德。舉事皆勝。故嚮祀也。何以知者。三藏引別梵筴云。孔雀王經說。烏尸尼國國城東。有林名奢摩奢那。此云尸林。其林縱橫滿一由旬。有大黑天神。是摩醯首羅變化之身。與諸鬼神無量眷屬。常於夜間遊行林中。有大神力。多諸珍寶。有隱形藥有長年藥。遊行飛空。諸幻術藥與人貿易。唯取生人血肉。先約斤兩而貿藥等。若人欲往。以陀羅尼加持其身。然往貿易。若不加持。彼諸鬼神。乃自隱形盜人血肉。令減斤兩。即取彼人身上血肉。隨取隨盡。不充先約。乃至取盡一人血肉。斤兩不充藥不可得。若加持者貿得寶貝及諸藥等。隨意所為皆得成就。若嚮祀者。唯人血肉也。彼有大力即加護人。所作勇猛鬪戰等法皆得勝也。故大黑天神即鬪P. 1

戰神也。此天即七母天為眷屬(云云)有七姊妹者。一左閟拏。二嬌吠哩。三吠瑟拏微。
四嬌麼哩。五印 里。六勞 里。七末羅呬弭。是七名皆是真言也。大日經疏云。荼
吉尼真言。此是世間有造此法術者。亦自在呪術能知人欲命終者。六月即知之。知已。即作法取其心食之。所以爾者人身中有黃。所謂人黃猶牛有黃也。若得食者能得極大成就。一日周遊四域。隨意所為皆得。亦能種種治人。有嫌者以術治之極令病苦。
然彼法不得殺人。要依自計方術。人欲死者去。六月即知之。知已以術取其心。雖取
其心然有法術。要以餘物代之。此人命亦不終。至合死時方壞也。大都是夜叉大自在。於世人所說大極。屬摩訶迦羅。所謂大黑神也。毘盧遮那以降伏三世法門。欲除彼故化作大黑神。過於彼無量示現。以灰塗身在曠野中。以術悉召一切法成就乘空履水皆無礙諸荼吉尼而訶責之。猶汝常噉人故。我今亦當食汝。即吞噉之。然不令死彼。
伏已放之悉令斷肉。彼白佛言。我今悉食肉得存。今如何自濟。佛言聽汝食死人心。
彼言人欲死時。諸天夜叉等知彼命盡。爭來欲食。我云何得之。佛言為汝說真言法及印。六月未死即能知之。知已。以法加護勿令他畏得損。至命盡時聽汝取食也。如是稍引令得入道故。有此真言訶唎(二合訶定行利垢)訶(行除彼邪術之垢也)瑜祇經疏云。吽迦羅(名降三世降伏義)迦羅(又云黑闇)大日經疏云摩訶迦羅大黑天神。又云大闇夜天。以迦羅翻黑闇。仁王疏云摩訶迦羅神(云云) 摩訶迦羅用普印 唵摩訶迦羅野娑婆(二合)賀(引) 南海傳云。又復西方諸大寺處。咸於食厨柱側。或在大庫門前彫木表形。或二尺三尺為神王狀。坐把金囊却踞小床。一脚垂地每將油拭黑色為形。號曰莫訶呵羅。
即大黑神也。古代相承云。是大天之部屬。性愛三寶護持五眾。使無損秏。求者稱情。但至食時。厨家每薦香火。所有飲食隨列於前。曾親見說大涅槃處般禪那寺。每常
僧食一百有餘。春秋二時。禮拜之際不期而至。僧徒五百臨中忽來。正到中時無宜更煮。其知事人告厨家曰。有斯倉卒事欲如何。于時有一淨人老母而告之曰。此乃常事無勞見憂。遂乃多然香火盛陳祭食。告黑神曰。大聖涅槃爾徒尚在。四方僧至為禮於聖蹤。飲食供養勿令闕乏。是仁之力幸可知時。尋即總命大眾令坐。以寺常食次第行之。大眾咸足。其餐所長還如常日。咸皆唱善讚天神之力。親行禮覲。故覩黑神。見
在其前食成大聚。問其何意報此所由。淮北雖復先無江南多有置處。求者効驗。神道非虛。大覺寺目真隣陀龍。亦同斯異矣唵密止密止舍婆隷多羅羯帝訶娑婆訶(引)唵摩訶迦羅耶娑婆訶
口傳云常途法者十八道 口傳云。仁王經云塚間摩訶迦羅大黑天神。理趣釋云七母女天者是摩訶迦羅天眷屬。可居東北方。最祕最祕師云。此法最極祕密法也。不入室乃無名薄之人。不可傳受。莫傳千金努努 先
可儲供一面 次可儲少少之菓 次備香水一杯(可加散杖)次塗香一杯花鬘一杯燒香一杯
酒一杯(若無者用茶)次洗米一杯(若飯)銀錢一捧(若加用幣帛用普供養明)次於房中洗手嗽口次
護身(淨三業三都被甲如十八道)次入堂(持珠杵)次禮佛著座 次塗香塗手 次加持香水(用辦事印明)次灑淨供物次加持飯食印真言 左手作拳押腰。右手五指直立。屈中指節。以P. 2

空指置火甲。每誦真言摩中指甲上兩三遍。餘舒之。然後以大指頭指三遍。彈指舒之。真言曰ꖩ曩ꗰ莫랣薩嚩ꕗ怛ꕤ他引ꑘ蘖ꕘ多引Ꙗ嚩Ꙃ路ꑂ枳ꕝ帝�唵ꙺ三ꗙ婆ꗽ羅ꙺ三ꗙ婆ꗽ羅쿁吽
次施甘露印明 作施無畏印以右手竪展五指。直上即是。真言曰ꖩ曩ꗰ莫ꭺ蘇嚕二合ꖵ跛ꗱ野ꕗ怛ꕤ他ꑘ蘖ꕘ多引ꗱ野ꕗ怛�儞也引ꕘ他�唵引ꭺ蘇嚕二合ꭺ蘇嚕二合ꪼ鉢羅二合ꭺ蘇嚕二合ꪼ鉢羅二合ꭺ蘇嚕二合끥娑嚩二合ꚩ賀引
次鑁字心水輪觀 先作施無畏印。右手掌心觀Ꙡ字誦Ꙡ字。此呪一七遍。即展開五指。向下臨食器中觀。真言曰ꖩ曩ꗰ莫ꙺ三ꗥ曼쩖多Ꙛ沒꽲馱南Ꙡ鑁次勸請(用堅實合掌)
至心謹請 摩訶迦羅 大黑天神 與諸眷屬 來降於此 受此供養(三遍) 真言
曰�唵ꗥ摩ꚨ訶ꑀ迦ꗽ羅ꗱ耶쿏曳醯ꚪ呬(三反普印明)
以二空招之(三反) 次閼伽(取散杖誦闕伽明於座前灑之三遍) 次華座(取一房花誦花座明置於座所或亦用印明) 次塗香 次華鬘 次燒香 次飲食(先菓子次酒次飲食) 次燈明
次銀錢(或加用幣帛)次普供養(如十八道也) 次讚印(用普諸天贊) 次諦緣度(用普印) 次心經(用普印) 次隨意祈願 次根本印真言(同印) 次念誦(極少百遍) 次閼伽(如先) 次啟
白(用普印)所設供養 可笑麁惡 攀緣覺觀 多不如法 惱亂冥眾 唯願慈悲 布施歡喜次禮拜 次撥遣 右手作拳。以大指捻頭指。仰掌彈指作聲七遍是也。真言曰�唵Ꙗ拔ꦽ折羅二合母ꚴ乞叉二合穆
次護身(三部被甲如先) 次著座諸天讚쿅阿ꗻ演ꕛ都ꕵ泥Ꙗ縛ꙺ左ꑘ誐ꭵ素羅ꑊ緊ꖩ那Ꙅ黎捺羅二合ꙺ娑ꑀ羯ꗽ羅ꕯ娜ꗲ臾ꪼ鉢羅二合Ꙗ縛ꗽ羅ꕻ達麼쮧枳里二合ꕗ多ꕽ地ꑀ伽ꗽ羅Ꙙ尾ꕻ達麼ꑼ左ꪼ鉢羅二合ꙺ娑ꗥ麼ꚥ操ꛓ企也二合ꖫ儞ꗫ銘ꕗ多ꗝ部ꕗ多ꗫ銘ꕗ多ꪼ鉢羅二合ꑀ迦ꙮ捨ꗱ夜ꕗ怛ꕱ儞ꚨ賀室羅二合ꗥ摩ꕤ拏ꗱ也ꕻ馱ꗯ
大黑天神法(終)切云褰(舉奠反衣後也)裙(欺文反裳也)和名云臀(從軍反訓云井左良比)亦云裙(音裙訓云古呂毛乃須祖亦云古呂毛乃惠利)

承安三年二月十八日。於醍醐寺勝俱胝院之東坊。二箇日書寫了

P. 3

永正三年丙寅二月二日。於上醍醐寺寂靜院。谷行樹院澄惠法印傳授畢 快瑜
明和元年甲申仲秋二日。以或古本謄寫一挍了
沙門智好
享和改元秋八月後五日。集三五本校之。以授工壽梓。令人知天尊之靈驗 又有八臂天希麟音義云。經云摩訶迦羅大黑天神唐梵雙舉也。此神青黑雲色。壽無量歲。
八臂各執異仗。貫穿髑髏以為瓔珞。作天忿怒形。足下有地神女天以兩手承足者也豐山長谷總持院勤息快道記
一校加筆畢
慈順

P. 4